અમદાવાદ: ડીસાના રિક્ષાચાલક પાસેથી બળજબરીપૂર્વક રિક્ષા પડાવી અમદાવાદ ખાતે વેચવા આવેલા બે શખસની અમદાવાદ ક્રાઇમ બ્રાન્ચે ધરપકડ કરી છે. પોલીસે રિક્ષા કબજે કરી બંને આરોપીઓને ડીસા પોલીસને સોંપવાની તજવીજ હાથ ધરી છે. ક્રાઇમ બ્રાન્ચના પીઆઇ કે. જી. ચૌધરી અને ટીમ પેટ્રોલિંગમાં હતાં. દરમ્યાનમાં મળેલી બાતમીના આધારે ચાંદખેડા વિસ્તારમાંથી અરવિંદપુરી કરશનપુરી ગોસ્વામી (ઉ.વ.૩૧, રહે. ચંદ્રલોક સોસાયટી, ડીસા) અને સુરેશભારતી કિશોરભારતી ગોસ્વામી (ઉ.વ.૩૮, રહે. ભોપાનગર, ડીસા)ને રિક્ષા સાથે ઝડપી લીધા હતા.